Han Solo tanca la sala del cinema Tívoli per a passar a la Terrassa d’Estiu
2025-07-24

El mític personatge de la saga Star Wars aterrarà a Burjassot per a tancar la programació de cinema del mes de juny i per a tancar la temporada de programació en la sala fosca del Tívoli ja que, a partir del mes de juliol, les millors estrenes cinematogràfiques es gaudiran a Burjassot a la fresca, en la Terrassa d’Estiu, situada en la Casa de Cultura.

Així, “Han Solo: una història de Star Wars” es projectarà en el cinema Tívoli el divendres 22 de juny, a les 19h i a les 22:30h i el diumenge 24 de juny, a les 17h i a les 19:30h. Dirigit per Ron Howard, el segon dels spin-offs sobre la saga Star Wars, després de “Rogue One: Una història de Star Wars (2016)”, se centra en els anys de joventut del “brivall” més volgut de la Galàxia. Després de diverses atrevides fugides des del més fosc i profund dels baixos fons criminals, el contrabandista Han Solo (Alden Ehrenreich) coneix a Chewbacca (Joonas Suotamo), un pelut, robust i entranyable Wookiee que serà el co-pilot del Falcó Mil·lenari. En aquesta nova aventura sobre els orígens del contrabandista, Han Solo també coneixerà al famós jugador Lando Calrissian (Donald Glover). Junts iniciaran un viatge que canalitzarà a un dels herois més inesperats de la saga Star Wars.

La programació de cinema en la Terrassa d’Estiu començarà el 6 de juliol.